google/wiki40b huggingface dataset:
Burung Puchong Kuak

Taburan

Habitat pembiakan adalah kawasan paya air masin atau tawar seluduh dunia. Sub spesiesN. n. hoactli membiak di Amerika Utara dan Amerika Selatan dari Kanada sehingga ke selatan di Patagonia, dan jenis N. n. nycticorax di Eropah, Asia dan Afrika. Burung Puchong Kuak bersarang dalam koloni di pelantar ranting di atas pokok, di tanah di kawasan terlindung seperti pulau atau rumput reed. Ia bertelur sebanyak tiga hingga lapan biji.
Burung kuang ini adalah burung migrasi diluar kawasan tropika dalam julatnya yang besar, di mana ia merupakan penduduk kekal. Populasi Amerika Utara menghabiskan musim sejuk di Mexico, selatan Amerika Syarikat, Amerika Tengah, dan Indies Barat, dan burung Dunia Lama menghabiskan musim sejuk di Afrika tropika dan selatan Asia. Burung Puchong Kuak boleh ditemui di Semenanjung Malaysia.

Ciri-ciri

Burung Puchong Kuak adalah haiwan yang tergolong dalam golongan benda hidup, alam haiwan, bertulang belakang (vertebrat), kelas Burung. Dalam aturan : , tergolong dalam keluarga : .Burung Puchong Kuak adalah haiwan berdarah panas, mempunyai sayap dan tubuh yang diselubungi bulu pelepah. Burung mempunyai paruh tanpa gigi.
Burung dewasa sepanjang 64 cm dan berat 800 g. Ia mempunyai kepala dan belakang hitam dengan bahagian lain bewarna putih atau kelabu, mata merah, dan kaki kuning pendek. Burung muda biasanya perang, tompok dengan putih atau kelabu. Ia merupakan kuang (heron) leher pendek dan tegap.
Jantung Burung Puchong Kuak terdiri daripada 4 kamar seperti manusia. Kamar atas dikenali sebagai atria, sementara kamar bawah dikenali sebagai ventrikel.

Pembiakan

Sebagai burung, Burung Puchong Kuak membiak dengan cara bertelur. Telur yang dihasilkan mempunyai cangkerang keras di dalam sarang yang dibinanya.

Pengekalan

Burung Puchong Kuak merupakan haiwan yang dilindungi di Malaysia dan lesen pemburuan diperlukan untuk aktiviti pemburuan.
Burung ini berdiri kaku berhampiran gigi air dan bersedia untuk menyerang hendap mangsa, terutamanya waktu malam. Ia kebanyakannya memakan ikan kecil, krustasean, katak, serangga air, dan mamalia kecil. Semasa siang ia berehat di atas pokok atau semak. Jenis Dunia Baru lebih menarik di luar musim mengawan berbanding jenis terpilih (nominate).
Ia sering di dapati bersarang atau berehat dalam bandar di pokok teduhan di jalan sibuk.

Etymologi

Nama saintifiknya, Nycticorax, bererti "gagak malam", dan merujuk kepada tabiat spesies nocturnal dan panggilannya yang kasar seperti siulan gagak.

Perlindungan

Burung Puchong Kuak merupakan burung yang dilindungi di bawah Akta Perlindungan Hidupan Liar Malaysia.
Perolehan

Perolehan (Earning) merupakan keuntungan bersih bagi operasi korporate. Pendapatan juga merupakan jumlah di mana cukai corporate perlu dibayar. Bagi analisa aspek khusus operasi corporate beberapa istilah lebih khusus digunakan sebagai EBIT -- perolehan sebelum faedah dan cukai, EBITDA - perolehan sebelum faedah, cukai, susut nilai dan pelunasan (amortization).
Banyak istilah lain bagi perolehan dalam kegunaan umum, seperti pendapatan dan keuntungan. Istilah ini sebaliknya memiliki pelbagai takrifan, bergantung kepada konteks dan matlamat pengarang. Sebagai contoh, Jabatan Cukai menggunakan istilah keuntungan bagi menggambarkan perolehan, sementara bagi corporate untung yang dilaporkan merupakan jumlah yang tinggal selepas jumlah cukai ambil kira. Banyak perbincangan ekonomi menggunakan prinsip hasilan dari Karl Marx  dan Adam Smith. Bagaimanapun peningkatan kepentingan modal intelektual  member kesan pada analisa sedemikian.

Pendapatan rutin

Pendapatan rutin atau pendapatan berasaskan komoditi merupakan pendapatan yang boleh dicapai dengan penggunaan aset oleh sebarang perniagaan yang menggajikan modal dan tenaga kerja yang mencukupi. Keadaan ini biasanya ditanggap dalam analisa ekonomi keuntungan.

Perolehan tidak rutin

Kegunaan hak milik intelektual menghasilkan keuntungan tidak rutin. Ini sering kali berkali ganda lebih besar berbanding pendapatan rutin. Pendapatan tidak rutin adalah penting bagi mewajarkan pelaburan tinggi yang diperlukan bagi industry teknologi tinggi.
Kodiyal

Demografik 2001

Menurut bancian India pada tahun 2001, Kodiyal memiliki bilangan penduduk seramai 6,726. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Kodiyal memiliki kadar pendidikan (kebolehan membaca) 72%, melebihi kadar purata kebangsaan 59.5%; dengan 56% lelaki dan 44% wanita mampu membaca. 12% dari populasi berusia di bawah 6 tahun. (2001)
Putera George dari Cambridge

Pengumuman dan kelahiran

Pada 3 Disember 2012, Istana St James mengumumkan bahawa Catherine, Duchess Cambridge mengandungkan anak pertama pasangan diraja tersebut. Kurang daripada dua belas minggu, pengumuman tersebut telah dibuat lebih awal dari kebiasaannya kerana Kate telah dimasukkan ke hospital kerana menghidap alahan yang teruk. 
Duchess of Cambridge telah dikejarkan ke Hospital St Mary, London, pada peringkat awal kelahirannya pada pagi 22 Julai 2013. Diumumkan bahawa Duchess of Cambridge telah melahirkan seorang bayi lelaki pada  16:24 BST (11:24 malam waktu Malaysia) pada 22 Julai dengan berat 8 pound dan 6 auns. Duke of Cambridge juga hadir disisi isterinya sewaktu Kate melahirkan anak sulung mereka dan Putera William dijangka akan mengambil cuti penuh selama dua minggu dari tugas beliau sebagai juruterbang di RAF Search And Rescue Force  dan telah disahkan oelh Menteri Pertahanan United Kingdom. Tempat kelahiran Putera George merupakan tempat yang sama, dimana Putera William dan adiknya Putera Harry dilahirkan iaitu di Londo Wing, Hospital St Mary, London, oleh Diana,Puteri dari Wales pada 1982 dan 1984. Bekas pakar sakit puan kepada Ratu Elizabeth II iaitu Marcus Setchell merupakan doktor yang menyambut kelahiran Putera George serta dibantu oleh Guy Thrope-Beeston, Sunit Godambe dan John Chunningham.
Buletin rasmi yang digunakan untuk mengumumkan kelahiran diraja telah diletakkan diluar Istana Buckingham, walaupun mereka telah memecahkan tradisi kerana mengumumkan menggunakan media elektronik sebelum diumumkan secara rasmi oleh pegawai - pegawai Istana. Tembakan hormat bersempena kelahiran Putera George telah dilakukan di Bermuda, London, New Zealand dan di Kanada, begitu juga dengan loceng di Gereja Westminster Abbey dan beberapa gereja lagi dibunyikan untuk menandakan kelahiran putera sulung itu serta mercu tanda ikonik di seluruh negara Komanwel diterangi dalam pelbagai warna, kebanyakannya biru untuk menandakan kelahiran bayi lelaki. 
Sebelum kelahiran terdapat spekulasi bahawa ia akan meningkatkan ekonomi negara dan memberi fokus kepada kebanggaan negara. Komposer Welsh Paul Mealor, yang menciptakan "Ubi Caritas et Amor" untuk perkahwinan ibu bapanya, menciptakan sebuah lullaby bertajuk "Sleep On", dengan lirikya oleh komposer Irish, Brendan Graham. Rakaman tersebut telah dibuat oleh Hayley Westenra sebagai hadiah kepada bayi Diraja tersebut. The Royal Mint telah menghasilkan 10,000 keping perak sterling mahkota bersaiz 5 £ dan 2,013,22 syiling karat emas untuk memperingati kelahiran itu. Ia merupakan kelahiran pertama Diraja yang menggunakan syiling sebagai tanda kelahiran.
Dengan kelahiran Putera George, tiga generasi pewaris utama hidup dalam masa yang sama, kali terakhir berlakunya kejadian sedemikian ialah pada tahun 1894 dan 1901, sewaktu tujuh tahun terakhir pemerintahan Ratu Victoria.
Pada 24 Julai, sehari selepas Duke dan Duchess muncul di luar hospital untuk membenarkan media berkumpul untuk melihat bayi yang baru dilahirkan itu, nama putera tersebut diumumkan sebagai George Alexander Louis.
Masjid Batu

Sejarah

Masjid Batu digunakan oleh masyarakat setempat sebagai satu tempat beribadat dan aktiviti masyarakat seperti perlaksanaan ibadah korban. Ia juga digunakan bagi melaksanakan solat Jumaat pada setiap minggu

Pentadbiran

Imam 1 yang bertugas di Masjid Batu adalah Abdullah Bin Hj. Ghani. Masjid Batu memiliki No Daftar: MY-08-PB-00085.
OCaml

OCaml (o-ké-mel) atau Objective Caml ialah sebuah bahasa pengaturcaraan yang merupakan pelaksanaan utama bagi bahasa pengaturcaraan Caml. OCaml mencakupi Caml dengan ciri-ciri sambungan pengaturcaraan berorientasi objek. OCaml adalah satu daripada kelompok bahasa ML.
Antara ciri-ciri OCaml ialah penjenisan statik, inferens jenis, polimorfisme parameter, rekursi ekor, pemadanan corak, tutupan kelas pertama, fungtor, tanganan pengecualian, dan kutipan sampah automatik janaan tokokan.
F# ialah bahasa Microsoft .NET yang diilhamkan berdasarkan OCaml.

Contoh kod

Yang berikut ialah atur cara hello world yang ditulis dalam OCaml:

 print_endline "Hello world!"
Kod berikut pula menghitung bilangan Fibonacci sebanyak n urutan. Kod ini menggunakan rekursi ekor dan pemadanan corak.
let rec fib_aux (n, a, b) =
  match (n, a, b) with
  | (0, a, b) -> a
  | _ -> fib_aux (n - 1, a + b, a)
 
let fib n = fib_aux (n, 0, 1)
Dewa Hat-Mehit

Dewa Hat-Mehit merupakan Dewa penaung Mendes.
Peradapan Mesir telah wujud lebih 3,000 tahun dan perkembangan ugama di Mesir purba telah membantu mewujudkan banyak dewa dewi yang disembah bagi pelbagai sebab, dan pelbagai upacara keugamaan yang telah diamalkan pada masa tersebut.
Kota Kapur

Poskod

Poskod yang digunakan di Kota Kapur adalah 33173. Terdapat 13 buah desa di dalam daerah kecamatan Mendo Barat.
Rainneville

Rainneville ialah sebuah komun yang terletak di komun Somme di Picardie di utara Perancis.
Montmartin

Montmartin ialah sebuah komun di jabatan Oise di utara Perancis, wilayah Picardy.
Mekarjaya, Panimbang

Poskod

Poskod yang digunakan di Mekarjaya adalah 42281. Terdapat 6 buah desa di dalam daerah kecamatan Panimbang.
La Roche-Posay

La Roche-Posay ialah sebuah komun di jabatan Vienne di wilayah Poitou-Charentes barat Perancis.
Najaf

Nilai keagamaan

Najaf telah sekian lama terkenal sebagai lokasi dimana letaknya makam bagi Saidina Ali Abi Talib yang juga dikenali sebagai "Imām Alī" Imam pertama dalam Syiah, beliau juga merupakan sepupu serta menantu kepada junjungan mulia Nabi Muhammad SAW. Imam Ali juga merupakan Khalifah Ar-Rasyidin yang ke-4 mengikut kepercayaan umat Islam. Kota Najaf kini merupakan pusat keagungan bagi ramai penziarah dari segenap umat Syiah Islam dari seluruh dunia. Namun telah dipastikan bahawa hanya kota suci Makkah dan Madinah sahaja menerima jutaan penziarah Muslim yang ingin menunaikan ibadah Haji dan Umrah. Najaf dianggap sebagai tanah perkuburan Islam yang ke-2 terpenting khususnya dalam perspektif masyarakat Syiah Islam selepas makam agung Nabi Muhammad SAW di kota suci Madinah Al-Munawwarah, Masjid Imam Ali pula dianggap oleh kebanyakan Syiah sebagai tapak ke-3 paling suci dalam Islam selepas Makkah dan Madinah.
Masjid Imam Ali merupakan sebuah Masjid Makam dengan pintu gerbang Iwannya bersalut emas sehingga ke puncak kubah dan menara. Terdapat banyak barangan berharga pada dinding iwan Masjid Makam. Berdekatan Masjid terdapatnya tnaha perkuburan Islam Wadi-us-Salaam, yang dipercayai merupakan tanah perkuran Islam terbesar didunia. Ia mengandungi makam bagi beberapa orang Rasul Islam serta dipercayai bahawa mereka yang beriman dengan Iman Islam akan dibangunkan bersama-sama Imām Alī tatkala selepas tipan sangkakala ke-2 pada Hari Kiamat. Selepas berlalunya beberapa abad, Najaf telah mempunyai banyak kemudahan infrastruktur termasuk hospital, sekolah, perpustkaan, dan mihrab ahli Sufi yang dibina menglilingi Makan Imam Ali dan sekaligus tidak hairan lah mengapa kota Najaf cukup terkenal dengan pusat pendidikan sains dan ilmu hayat, astronomi, matematik dan teologi serta falsafah Islam.
Dewan Seminar Najaf merupakan salah satu pusat pendidikan yang begitu penting dalam dunia Islam. Ayatollah Khomeini juga pernah memberikan syarahannya diantara tahun 1964-1978 Masihi.  Ramai para pemimpin gerakan politik dan pelopor pemerintahan dunia Islam yang terkenal di Iraq, Iran dan Lubnan pernah belajar di Najaf pada era-1970. 
Kini banyak kesan warisan Najaf telah dimusnahkan dengan teruk ketika era zaman pemerintahan Saddam Hussein, namun kerosakan yang lebih ketara serta kemusnahan besar-besaran telah dilakukan oleh tentera Amerika Syarikat ketika mereka mengawal kawasan ini.
Aldeaquemada

Aldeaquemada merupakan sebuah kawasan perbandaran yang terletak di wilayah Jaén, Andalusia, Sepanyol
Kukusan, Beji

Poskod

Poskod yang digunakan di Kukusan adalah 16425. Terdapat 6 buah desa di dalam daerah kecamatan Beji.
26 Rabiulakhir

26 Rabiulakhir merupakan hari ke seratus enam belas dalam kalendar Hijriah.
Techelsdorf

Techelsdorf merupakan sebuah kawasan perbandaran terletak di daerah Rendsburg-Eckernförde, Schleswig-Holstein, Jerman.
Sadapaingan

Poskod

Poskod yang digunakan di Sadapaingan adalah 46255. Terdapat buah desa di dalam daerah kecamatan Panawangan.
Montigny (Sarthe)

Montigny merupakan sebuah komun di jabatan Pays-de-la-Loire di barat-laut Perancis.
El Oso, Ávila

El Oso merupakan sebuah kawasan perbandaran di Sepanyol di Ávila, di komuniti autonomi Castile dan León.
Copa América 1997

Peringkat kumpulan

Setiap pasukan akan melawan pasukan lain sebanyak sekali. Tiga (3) mata diberikan kepada pasukan yang menang, satu (1) mata diberikan kepada pasukan yang seri dan tiada mata diberikan kepada pasukan yang kalah.
Dua pasukan teratas dari setiap kumpulan serta dua pasukan yang mendapat tempat ketiga dalam setiap kumpulan yang mempunyai jumlah mata lebih tinggi akan memasuki peringkat kalah mati.
Sistem Kawalan Penyeliaan dan Pemerolehan Data Berkomputer

Sistem Kawalan Penyeliaan dan Pemerolehan Data Berkomputer (SCADA) ialah applikasi sistem kawalan dengan menggunakan komputer, rangkaian data dan sistem perisian untuk penyeliaan dan pengurusan proses tahap tinggi, dan berinteraksi dengan peralatan dan jentera dengan menggunakan pengawal logik boleh atur cara (PLC) dan pengawal PID.

Komponen sistem SCADA

Sistem SCADA terdiri daripada komponen-komponen berikut:

Komputer penyeliaan

Sistem utama di mana perisian SCADA memperoleh data dan menghantar arahan kepada peralatan dan jentera.

RTU

Sensor dan aktuator bersambung terus dengan RTU. RTU mempunyai logik dalaman untuk operasi logik yang ringkas.

Pengawal logik boleh atur cara (PLC)

Sensor dan aktuator juga bersambung terus dengan PLC. PLC mempunyai logik dalaman yang lebih canggih berbanding dengan RTU.

Infrastruktur komunikasi

Komunikasi antara komputer penyeliaan dengan RTU dan PLC dengan protokol komunikasi yang standard atau persendirian.

Antara muka grafik

Antara muka grafik memberi informasi proses kepada operator dalam bentuk grafik, animasi dan rajah.
Keluarga (biologi)

Sejarah konsep

Konsep famili, sebagai suatu aras di antara susunan dan genus, merupakan suatu rekaan yang agak baru. Istilah familia dicipta oleh ahli botani Perancis, Pierre Magnol, dalam karyanya, Prodromus historiae generalis plantarum, in quo familiae plantarum per tabulas disponuntur (1689). Beliau menamakan 76 kumpulan tumbuhan sebagai "famili" (familiae) dalam jadual-jadualnya. Konsep aras masih in statu nascendi (masih tumbuh) ketika itu, dan dalam kata pendahuluan Prodromus, Magnol mencadangkan penyatuan famili-famili menjadi genus yang lebih besar. Konsep ini adalah jauh daripada cara bagaimana istilah itu digunakan pada hari ini.
Carolus Linnaeus menggunakan istilah familia dalam karyanya, Philosophia botanica (1751) untuk kumpulan-kumpulan tumbuhan yang utama : pokok, herba, paku-pakis, palma, dan sebagainya. Beliau menggunakan istilah ini hanya dalam bahagian morfologi untuk bukunya, dan membincangkan organ-organ vegetatif dan generatif untuk tumbuhan-tumbuhan.
Kemudian, dalam terbitan-terbitan botani Perancis, dari karya Familles naturelles des plantes oleh Michel Adanson pada tahun 1763 sehingga akhir abad ke-19, istilah famille digunakan sebagai padanan Perancis untuk istilah ordo dalam bahasa Latin. Harus diperhatikan bahawa istilah ordo dalam karya-karya abad ke-19, seperti Prodromus oleh de Candolle dan Genera Plantarum oleh Bentham & Hooker digunakan untuk aras yang kini digelarkan "famili" (sila lihat ordo naturalis).
Dalam zoologi, "famili" merupakan aras di antara susunan dan genus yang diperkenalkan oleh Pierre André Latreille dalam karyanya, Précis des caractères génériques des insectes, disposés dans un ordre naturel (1796). Beliau menggunakan "famili" (sebilangannya tidak mempunyai nama) dalam sebilangan dan bukan kesemua susunan "serangga"nya (yang termasuk semua artropod. Bagaimanapun, sejak permulaan abad ke-20, istilah ini telah digunakan dengan tekal dalam erti modern. Penggunaan dan akhiran nama untuk kategori ini ditakrif dalam Kod Tatanama Botani Antarabangsa dan Kod Tatanama Zoologi Antarabangsa.
Sekolah Kebangsaan Sri Buntar

Sejarah

Bangunan sekolah ini terdiri daripada dua blok tiga tingkat. Ianya terletak di kedudukan yang strategik dan dibangunkan dalam kawasan 10 ekar. Terdapat juga bangunan pelengkap iaitu sebuah kantin dan rumah pam (Pencegah Kebakaran) selain daripada kemudahan-kemudahan yang jarang didapati di sekolah lain.
Awalnya sekolah ini diberi nama Sekolah Kebangsaan Triang 2. Atas permintaan penduduk setempat yang disokong oleh pertubuhan politik dan sokongan kuat PIBG, maka diluluskan pertukaran nama kepada Sekolah Kebangsaan Sri Buntar pada 19 April 1996.
Jaraknya kira-kira 4 km dari bandar kecil Triang. Sekolah ini mula beroperasi pada 16 April 1994 (Sabtu). Empat orang guru telah ditugaskan yang diketuai oleh seorang guru besar. Pertambahan guru berdasarkan pertambahan bilangan muridnya. Sekolah ini terdiri daripada dua bangsa iaitu bangsa Melayu dan India.
Pertukaran nama sekolah dirasakan perlu kerana terdapat nama sekolah-sekolah lain yang hampir serupa di dalam daerah ini seperti SK(LKTP) Triang 1, SRJK(C) Triang 1 & 2, SK Kuala Triang dan lain-lain. Sekolah ini sebuah sekolah yang paling hampir dengan bandar di daerah Bera dan wajarlah diberi nama yang paling menarik. Penambahan Sri ada pengertiannya sendiri.
Nama Sri Buntar diambil berdasarkan kedudukannya yang berhampiran dengan sebuah taman perumahan Sri Buntar. Pengasas sekolah yang pertama ialah Encik Rahmad bin Mohd Rais yang dilantik sebagai guru besar buat pertama kalinya pada tarikh 16 April 1994. Moto sekolah ialah "ILMU MUTIARA HIDUP". Moto ini menunjukkan betapa penting dan tingginya ilmu itu di dalam kehidupan agar semua warga Sri Buntar memartabatkan ilmu dan sentiasa berusaha untuk menuju kecemerlangan dalam hidup.
La Selle-la-Forge

La Selle-la-Forge ialah sebuah komun di jabatan Orne di barat-laut Perancis.
Sonkatch

Demografik 2001

Menurut bancian India pada tahun 2001, Sonkatch memiliki bilangan penduduk seramai 15,543. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Sonkatch memiliki kadar pendidikan (kebolehan membaca) 69%, melebihi kadar purata kebangsaan 59.5%; dengan 57% lelaki dan 43% wanita mampu membaca. 15% dari populasi berusia di bawah 6 tahun. (2001)
Katak Takang

Habitat

Spesies ini tersebar meluas dan biasanya tergolong dalam satu genus. Ia tinggal dikawasan hutan hujan tanah rata hingga ke cerunan, dari aras laut sehingga ketinggian 1,600 meter. Katak dewasa membiak disungai yang mempunyai arus serdahana hingga deras. Berudunya hidup dikawasan beriak, dan biasanya dijumpai bersembunyi di kawasan di mana akar tumbuhan berjuntai kedalam air.

Taburan

Katan ini boleh didapati dikeseluruhan Borneo. Juga terdapat di Sumatera dan Semenanjung Malaysia.

Bunyi

Berbunyi "Honk" tunggal yang kuat. Nada pelbagai-ton, yang nyaring dihasilkan secara berkala.
Filem Last of the Dogmen

Pelakon

Filem ini turut disertai oleh beberapa orang pelakon terkenal, antaranya adalah Tom Berenger, Barbara Hershey, Kurtwood Smith

Ringkasan

Seorang pemburu pelarian Montana dihantar kehutan liar untuk menjejak tiga tahanan yang melarikan diri. Sebaliknya dia berhadapan dengan sesuatu yang menghairankannya....
Sukahurip, Cisaga

Poskod

Poskod yang digunakan di Sukahurip adalah 46386. Terdapat buah desa di dalam daerah kecamatan Cisaga.
Nalagarh

Demografik 2001

Menurut bancian India pada tahun 2001, Nalagarh memiliki bilangan penduduk seramai 9,433. Dari jumlah tersebut, kaum lelaki membentuk 54% dari jumlah keseluruhan populasi dan wanita seramai 46%.

Pendidikan 2001

Menurut bancian India pada tahun 2001 Nalagarh memiliki kadar pendidikan (kebolehan membaca) 76%, melebihi kadar purata kebangsaan 59.5%; dengan 56% lelaki dan 44% wanita mampu membaca. 12% dari populasi berusia di bawah 6 tahun. (2001)
Yuriy Luzhkov

Yuriy Luzhkov atau Yury Mikhaylovich Luzhkov (Bahasa Rusia: Юрий Михайлович Лужков, 21 September 1936 Moscow) merupakan seorang ahli politik Rusia. Beliau telah menjadi datuk bandar Moscow sejak 1992, sehingga dipecat oleh Presiden Dmitry Medvedev pada 28 September 2010.
Syair Bidasari

Syair Bidasari ialah kesusasteraan Melayu klasik bergenre syair romantik yang amat popular dalam masyarakat Melayu abad ke-18 dan ke-19. Tarikh teksnya dikarang dipercayai seawal 1750 Masihi (M). Ia dikarang oleh pengarang asalnya berdasarkan hikayat di Kembayat Negara (Champa), menurut rangkap pertama syair.  Para sejarawan percaya bahawa Kembayat Negara ialah Champa.
Manuskrip terawal ditemui, setakat ini, bertarikh 1814 M, namun tajuk syair ini telah disebut oleh Dr. J. Leyden pada 1807 M ketika beliau mengembara ke seluruh rantau Melayu, yang menggambarkan karya ini telah wujud lebih awal daripada tarikh manuskrip (1814 M) itu. Syair Bidasari ialah karya asli Melayu dan dikatakan berasal dari Palembang berdasarkan beberapa faktor linguistik, menurut Van Hoëvell.
Syair ini turut diterbitkan dan dibahas oleh H. C. Klinkert di Leiden pada 1886 M dalam Drie Maleische Gedichten of Sjair Ken Tamboehan, Jatim Nestapa en Bidasari''. Ia sempat popular di Eropah pada abad ke-19 M apabila turut diterjemahkan ke dalam bahasa Belanda, dan disadur dalam bentuk prosa ke dalam bahasa Perancis.
Syair Bidasari ini pernah diangkat dijadikan sebuah filem dengan judul filem Bidasari yang diterbitkan di Malaysia pada 1965. Pelakon utamanya adalah Sarimah yang memegang watak utama sebagai Bidasari.

Jalan Cerita

Syair ini berkisar pada Bidasari, seorang puteri raja yang sangat cantik. Dia tidak tahu asal-usulnya, kemudian diambil sebagai anak angkat oleh sepasang pedagang kaya. Ratu negeri yang cemburu akan kecantikannya kemudian bersekongkol membuang Bidasari ke hutan. Di sana dia dipertemukan dengan putera raja yang kemudian mengahwininya
Perkhidmatan Kesihatan Kebangsaan

NHS di England, NHS Scotland, NHS Wales, dan Penjagaan Kesihatan dan Sosial yang bergabung (HSC) di Ireland Utara telah ditubuhkan bersama pada tahun 1948 sebagai salah satu pembaharuan sosial utama berikutan Perang Dunia Kedua. Prinsip pengasasnya ialah perkhidmatan harus komprehensif, universal dan bebas pada titik penyampaian. Setiap perkhidmatan menyediakan rangkaian perkhidmatan kesihatan yang menyeluruh, percuma di tempat penggunaan untuk orang yang biasanya bermastautin di United Kingdom, selain rawatan pergigian dan penjagaan optik. (NHS Inggeris juga memerlukan pesakit untuk membayar caj preskripsi dengan pelbagai pengecualian daripada caj ini.)
Hantu Siang

Pengarah

Filem Hantu Siang diarah oleh pengarah A. R . Badul pada 1986.